CELEX: 62019TA0107
Language: ro
Date: 2020-11-25 00:00:00
Title: Cauza T-107/19: Hotărârea Tribunalului din 25 noiembrie 2020 – ACRE/Parlamentul [„Drept instituțional – Parlamentul European – Decizie prin care se declară neeligibile anumite cheltuieli ale unui partid politic pentru o subvenție pentru anul 2017 – Regulamentul (CE) nr. 2004/2003 – Interdicția finanțării unui partid politic național – Cotizație sau donație a unui partid politic național – Principiul bunei administrări – Securitate juridică – Egalitate de tratament – Decizie de acordare a unei contribuții unui partid politic pentru anul 2019 și de condiționare a unei prefinanțări de 100 % din cuantumul maxim al contribuției de anumite restituiri prealabile – Regulamentul (UE, Euratom) nr. 1141/2014 – Dreptul la apărare”]

25.1.2021   
            
            
               RO
            
            
               Jurnalul Oficial al Uniunii Europene
            
            
               C 28/36
            
         
      Hotărârea Tribunalului din 25 noiembrie 2020 – ACRE/Parlamentul
      (Cauza T-107/19) (1)
      
      („Drept instituțional - Parlamentul European - Decizie prin care se declară neeligibile anumite cheltuieli ale unui partid politic pentru o subvenție pentru anul 2017 - Regulamentul (CE) nr. 2004/2003 - Interdicția finanțării unui partid politic național - Cotizație sau donație a unui partid politic național - Principiul bunei administrări - Securitate juridică - Egalitate de tratament - Decizie de acordare a unei contribuții unui partid politic pentru anul 2019 și de condiționare a unei prefinanțări de 100 % din cuantumul maxim al contribuției de anumite restituiri prealabile - Regulamentul (UE, Euratom) nr. 1141/2014 - Dreptul la apărare”)
      (2021/C 28/56)
      Limba de procedură: engleza
      
         Părțile
      
      
         Reclamantă: Alliance of Conservatives and Reformists in Europe (ACRE) (Bruxelles, Belgia) (reprezentanți: E. Plasschaert și E. Montens, avocați)
      
         Pârât: Parlamentul European (reprezentanți: C. Burgos și S. Alves, agenți)
      
         Intervenientă în susținerea pârâtului: Autoritatea pentru partidele politice europene și fundațiile politice europene (reprezentanți: M. Adam și A. Cilea, agenți)
      
         Obiectul
      
      Cerere întemeiată pe articolul 263 TFUE și având ca obiect, pe de o parte, anularea în parte a deciziei Parlamentului din 10 decembrie 2018 prin care au fost declarate neeligibile anumite cheltuieli pentru o subvenție pentru anul 2017 și s-a dispus restituirea unei donații și, pe de altă parte, anularea Deciziei FINS-2019-5 a Parlamentului, notificată reclamantei la data de 14 ianuarie 2019, privind acordarea unei contribuții reclamantei pentru anul 2019, în măsura în care această decizie condiționează prefinanțarea echivalentă cu 100 % din cuantumul maxim al contribuției de anumite restituiri prealabile.
      
         Dispozitivul
      
      
                  1)
               
               
                  Anulează decizia Parlamentului European din 10 decembrie 2018 prin care au fost declarate neeligibile anumite cheltuieli pentru o subvenție pentru anul 2017 și s-a dispus restituirea unei donații, în măsura în care a recalificat cheltuielile aferente conferinței care a avut loc la Kampala (Uganda) între 13 și 15 iulie 2017, și anume suma de 91 546,58 euro, drept cheltuieli neeligibile pentru finanțare.
               
            
                  2)
               
               
                  Anulează decizia FINS-2019-5 a Parlamentului din 14 ianuarie 2019 privind acordarea unei contribuții Alliance of Conservatives and Reformists in Europe (ACRE) pentru anul 2019, în măsura în care articolul I.5.1 din aceasta condiționează plata unei prefinanțări de 100 % din cuantumul maxim al contribuției de anumite restituiri prealabile.
               
            
                  3)
               
               
                  Respinge în rest acțiunea.
               
            
                  4)
               
               
                  Parlamentul European suportă, pe lângă propriile cheltuieli de judecată, o treime din cheltuielile efectuate de ACRE. ACRE suportă două treimi din propriile cheltuieli de judecată.
               
            
                  5)
               
               
                  Autoritatea pentru partidele politice europene și fundațiile politice europene suportă propriile cheltuieli de judecată.
               
            
         (1)  JO C 139, 15.4.2019.